
 				 คำสั่งองค์การบริหารส่วนตำบลท่าเรือ
                                                       ที่        /๒๕๖9
                             เรื่อง จัดตั้งศูนย์ข้อมูลข่าวสารขององค์การบริหารส่วนตำบลท่าเรือ
 		 อาศัยอำนาจตามพระราชบัญญัติข้อมูลข่าวสารของราชการ พ.ศ.๒๕๔๐ ซึ่งกำหนดให้หน่วย งานของรัฐ ต้องจัดให้มีข้อมูลข่าวสารของทางราชการไว้ เพื่อให้ประชาชนเข้าตรวจดูได้ ดังนั้น เพื่อให้เป็นไป ตามพระราชบัญญัติข้อมูลข่าวสารของราชการ พ.ศ.๒๕๔๐ องค์การบริหารส่วนตำบลท่าเรือ จึงขอจัดตั้งศูนย์ข้อมูลข่าวสารองค์การบริหารส่วนตำบลท่าเรือ โดยใช้อาคารที่ทำการองค์การบริหารส่วนตำบลท่าเรือ หมู่ที่ 1 ตำบลท่าเรือ อำเภอบ้านนาเดิม จังหวัดสุราษฎร์ธานี เป็นศูนย์ข้อมูลข่าวสาร เพื่อให้บริการข้อมูลข่าวสารของทางราชการแก่ประชาชนที่ขอใช้บริการ 
 		ทั้งนี้ ตั้งแต่บัดนี้เป็นต้นไป 
 		สั่ง ณ วันที่        เดือน พฤษภาคม พ.ศ. ๒๕๖8 
 	                                          
 							(นายเอนก โพธิ์เพชร) 
                                                                  นายกองค์การบริหารส่วนตำบลท่าเรือ  

                                        คำสั่งองค์การบริหารส่วนตำบลท่าเรือ
                                                        ที่        /๒๕๖9 
                               เรื่อง แต่งตั้งคณะกรรมการบริหารศูนย์ข้อมูลข่าวสาร
                                   และแต่งตั้งเจ้าหน้าที่ประจำศูนย์ข้อมูลข่าวสาร 
               	ตามคำสั่งที่       /๒๕๖9 ลงวันที่ 11 พฤษภาคม 2569 ได้จัดตั้งศูนย์ข้อมูลข่าวสารองค์การ บริหารส่วนตำบลท่าเรือ เพื่อให้การบริหาร การจัดระบบ การขอ การอนุญาต และการบริการข้อมูลข่าวสารของราชการ ที่อยู่ในความรับผิดชอบขององค์การบริหารส่วนตำบลท่าเรือ เป็นไปด้วยความเรียบร้อย รวดเร็ว และมีประสิทธิภาพ ถูกต้องตามกฎหมายและระเบียบราชการ อาศัยอำนาจตาม พระราชบัญญัติข้อมูลข่าวสารของราชการ พ.ศ. ๒๕๔๐ จึงขอแต่งตั้งคณะกรรมการบริหารศูนย์ข้อมูลข่าวสาร และแต่งตั้งเจ้าหน้าที่ประจำศูนย์ข้อมูลข่าวสาร ดังนี้ 
 		คณะกรรมการบริหารศูนย์ข้อมูลข่าวสาร ประกอบด้วย 
                    ๑. นายกองค์การบริหารส่วนตำบลท่าเรือ                ประธานกรรมการ
                    ๒. ปลัดองค์การบริหารส่วนตำบลท่าเรือ                            กรรมการ
                    ๓. หัวหน้าสำนักปลัด                                                  กรรมการ 
                    ๔. ผู้อำนวยการกองคลัง                                               กรรมการ 
                    ๕. ผู้อำนวยการกองช่าง                                               กรรมการ 
                    6. นิติกร                                               กรรมการและเลขานุการ 
 		มีหน้าที่ดังนี้ 
 		1.สอดส่องดูแล และให้คำแนะนำ ปรึกษาเกี่ยวกับการดำเนินงานของเจ้าหน้าที่ของรัฐใน การปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐ 
 		๒. กำหนดหลักเกณฑ์เกี่ยวกับการบริหาร การจัดระบบ การขอข้อมูลและการบริการข้อมูล ข่าวสารของราชการ 
 		๓. พิจารณาวินิจฉัย ประเภทข้อมูลข่าวสารที่ควรจัดเก็บไว้ที่องค์การบริหารส่วนตำบลท่าเรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐ ที่กำหนดใน พระราชกฤษฎีกาตามกฎหมายว่าด้วยข้อมูลข่าวสารของราชการ 
 		๔. พิจารณาวินิจฉัย ประเภทข้อมูลข่าวสารที่ไม่ต้องเปิดเผย หรือข้อมูลข่าวสารที่เป็น ความลับของทางราชการ 
 		๕.ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับ หน่วยงานของรัฐหรือเอกชน 
 		๖. แต่งตั้งคณะกรรมการหรือคณะทำงานเพื่อปฏิบัติการในเรื่องใดๆ 
 		๗. ดำเนินการเรื่องอื่นตามที่องค์การบริหารส่วนตำบลท่าเรือ มอบหมาย โดยแต่งตั้งให้ นายไพศาล พุ่มทิม ตำแหน่ง นิติกร ชำนาญการ เป็นเจ้าหน้าที่ประจำศูนย์ข้อมูลข่าวสาร องค์การบริหารส่วนตำบลท่าเรือ มีหน้าที่ ดังนี้ 
 		       7.1.รวบรวมข้อมูลข่าวสารแต่ละสำนัก/กอง ที่เปิดเผยตามพระราชบัญญัติข้อมูลข่าวสารของราชการ พ.ศ. ๒๕๔๐ ไว้ที่ศูนย์ข้อมูลองค์การบริหารส่วนตำบลท่าเรือ
 		       7.๒. ให้บริการข้อมูลข่าวสารขององค์การบริหารส่วนตำบลท่าเรือ แก่ประชาชนที่ขอ เข้าตรวจ ศึกษาค้นคว้า ขอสำเนา หรือสำเนาที่มีคำรับรองถูกต้อง 
 		       7.๓. รับผิดชอบการเรียกเก็บค่าธรรมเนียมในการให้บริการข้อมูลข่าวสารของราชการ ตามหลักเกณฑ์ที่คณะกรรมการบริหารศูนย์ข้อมูลข่าวสารองค์การบริหารส่วนตำบลท่าเรือ 
 		ทั้งนี้ ตั้งแต่บัดนี้เป็นต้นไป 
 			สั่ง ณ วันที่        เดือน พฤษภาคม พ.ศ. ๒๕๖9 

 						   (นายเอนก โพธิ์เพชร) 
                                                         นายกองค์การบริหารส่วนตำบลท่าเรือ 

                                          ประกาศองค์การบริหารส่วนตำบลท่าเรือ
                            เรื่อง การจัดตั้งศูนย์ข้อมูลข่าวสารขององค์การบริหารส่วนตำบลท่าเรือ
 		 ตามพระราชบัญญัติข้อมูลข่าวสารของราชการ พ.ศ. ๒๕๔๐ ตามมาตรา 4 บัญญัติว่า ภายใต้ ข้อบังคับมาตรา ๑๔ และมาตรา ๑๕ พนักงานของรัฐต้องจัดให้มีข้อมูลข่าวสารของราชการอย่างน้อยตามที่ กำหนดไว้ ตามมาตรา ๙ (๑) - (๘) ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่ คณะกรรมการกำหนด ซึ่งตามบทบัญญัติดังกล่าว และตามประกาศของคณะกรรมการขอข้อมูลข่าวสารของ ราชการ ซึ่งออกโดยอาศัยอำนาจตามบทบัญญัติของกฎหมายดังกล่าว ได้กำหนดให้หน่วยงานของรัฐทุกแห่ง จะต้องจัดให้มีสถานที่ จัดทำดัชนีและให้มีข้อมูลข่าวสารไว้ให้ประชาชนตรวจดูได้โดยสะดวก 
 		องค์การบริหารส่วนตำบลท่าเรือ ขอประกาศจัดตั้งศูนย์ข้อมูลข่าวสาร ณ อาคารศูนย์บริการประชาชน ณ ที่ทำการองค์การบริหารส่วนตำบลท่าเรือ หมู่ที่ 1 ตำบลท่าเรือ อำเภอบ้านนาเดิม จังหวัด             สุราษฎร์ธานี โดยให้ประชาชนสามารถเข้าตรวจดูได้ใน วันและเวลาราชการ 
 		จึงประกาศให้ทราบโดยทั่วกัน 
 		 	ประกาศ ณ วันที่       เดือน พฤษภาคม พ.ศ. ๒๕๖9 
 		
 							
 						          (นายเอนก โพธิ์เพชร) 
                                                                นายกองค์การบริหารส่วนตำบลท่าเรือ  

                                                                                บันทึกข้อความ 
ส่วนราชการ สำนักงานปลัด องค์การบริหารส่วนตำบลท่าเรือ โทร.0 7735 1226
ที่ สฎ 80001.5/                        วันที่               พฤษภาคม 2569
เรื่อง รายงานสรุปผลข้อมูลสถิติผู้มารับบริการในศูนย์ข้อมูลข่าวสาร 
เรียน นายกองค์การบริหารส่วนตำบลท่าเรือ
 		ตามที่ องค์การบริหารส่วนตำบลท่าเรือ ได้จัดตั้งศูนย์ข้อมูลข่าวสารของทางราชการเพื่อให้ เป็นไปตามพระราชบัญญัติข้อมูลข่าวสารของทางราชการ พ.ศ. ๒๕๔๐ มาตรา 4 และเพื่อให้ประชาชน สามารถใช้ในการค้นหาและศึกษาข้อมูลของทางราชการได้สะดวก นั้น สำนักงานปลัด องค์การบริหารส่วนตำบลท่าเรือ จึงขอสรุปผลข้อมูลสถิติผู้มารับบริการใน ศูนย์ข้อมูลข่าวสารขององค์การบริหารส่วนตำบลท่าเรือ ประจำปีงบประมาณ พ.ศ. ๒๕๖๘ (ตุลาคม ๒๕๖๗ - กันยายน ๒๕๖๘) ดังนี้  

	 ประจำปี
	                               รายการ
	  หมายเหตุ

	  2568
	ขอข้อมูลข่าวสาร(ราย)
	ใช้บริการ อินเตอร์เน็ต 
(ราย)
	ศูนย์ข้อมูลข่าวสาร อิเล็กทรอนิกส์ของ ราชการ (ราย) 

 	 	จึงเรียนมาเพื่อโปรดทราบ 
ทราบ

 							ลงชื่อ
 							       นายไพศาล พุ่มทิม
                                                                               นิติการ ชำนาญการ
ทราบ

 						           ลงชื่อ
 							       (นายไพศาล พุ่มทิม
                                                                       นิติกรชำนาญการ รักษาราชการแทน 
                                                                                 หัวหน้าสำนักปลัด
ทราบ

 							ลงชื่อ
                                                                               (นางสกุลไทย เสถียรขจรกุล)
                                                                         ปลัดองค์การบริหารส่วนตำบลท่าเรือ
ทราบ

 							ลงชื่อ
                                                                                 (นายเอนก โพธิ์เพชร)
                                                                         นายกองค์การบริหารส่วนตำบลท่าเรือ

